Publication: Magyar Közlöny
Issue: MK-2000-92 (Year: 2000, Number: 92)
Era: 1990-2004
Section: Törvénykönyvéről szóló 1992. évi XXII. törvény jogharmonizációs célú módosításáról készült kormányzati előterjesztést.
Paragraph Index: 202

(1) bekezdésen alapuló intézkedés tekintetében 110 munkanapos összeszámítási korlát kerüljön felállításra. 1.5. A kiküldetéssel járó utazási idő tekintetében — kollektív szerződés eltérő rendelkezése hiányában — a készenlét díjazására vonatkozó szabályokat akkor kell megfelelően alkalmazni, ha az utazás a munkavállaló szokásos munkaidő-beosztása szerinti munkaidőn kívül esik és időtartama legalább két óra. 1.6. A csoportos létszámcsökkentés szabályai tekintetében a vezetőket az intézkedéssel érintett létszámba be kell számítani, míg a nyugdíjas munkavállalókat nem. 1.7. Az Mt. 94/F. § (3) bekezdésében meghatározott megállapítási keresetet a bíróság nemperes eljárásban 8 napon belül bírálja el. 1.8. A munkaerő-kölcsönzés intézményének bevezetésével kapcsolatban a szakszervezetek, illetve az üzemi tanács tájékoztatáshoz való joga kiegészül azzal, hogy a munkáltató köteles évente tájékoztatást adni a kölcsönzéssel foglalkoztatott munkavállalók létszámáról és foglalkoztatási feltételeiről. KÖZLEMÉNYEK, HIRDETMÉNYEK V. rész 2000/92. szám 1.9. A munkavállalói oldal a munkaszüneti napok felsorolását tartalmazó Mt. 125. § (2) bekezdés kiegészítésére, valamint a teljes munkaidő mértékének napi 7 órára csökkentésére vonatkozó javaslatától elállt azzal, hogy a javaslatok megvitatása céljából tárgyalásokat kezdeményeznek.

Source: https://magyarkozlony.hu/hivatalos-lapok/a721a7d696329b7cfec4f64a09dcb4e81152602b/dokumentumok/36297f54f04e2ebbc8b7ba3b1fc3104f3cd6111c/letoltes